ໃນວັນທີ 16 ກຸມພາ 2022, ທີ່ສະພາປະຊາຊົນແຂວງ (ສພຂ) ຫຼວງພະບາງ ກົມສື່ມວນຊົນ ສະພາແຫ່ງຊາດ ນຳໂດຍທ່ານ ເປຄຳ ລໍຄຳສອນ ຮອງຫົວໜ້າກົມສື່ມວນຊົນ ສະພາແຫ່ງຊາດ ພ້ອມດ້ວຍຄະນະ ໄດ້ເຄື່ອນໄຫວຝືກອົບຮົມວຽກງານສື່ມວນຊົນ ໃນຫົວຂໍ້ ຍຸດທະສາດໃໝ່ແຫ່ງການກະຈາຍຂໍ້ມູນ-ຂ່າວສານຜ່ານໂທລະສັບມືຖື” ໂດຍການເຂົ້າຮ່ວມຂອງທ່ານ ທອງພັນ ຈັນທະສຸກ ຮອງເລຂາທິການສະພາປະຊາຊົນແຂວງ ຜູ້ຊີ້ນໍາວຽກງານສື່ມວນຊົນ, ພ້ອມດ້ວຍພະນັກງານ ລັດຖະກອນພາຍໃນສະພາປະຊາຊົນແຂວງ ຈໍານວນ 7 ທ່ານ ຍິງ 5 ທ່ານ, ຊຶ່ງໄດ້ສຶກສາກ່ຽວກັບການນໍາໃຊ້ ແອັບພິເຄຊັນ ແລະ ເວັບໄຊ້ ຂອງສະພາແຫ່ງຊາດ ເພື່ອຮຽນຮູ້ຂັ້ນພື້ນຖານ, ໃນການລົງຂ່າວ ແລະ ຮູບພາບເຄື່ອນໄຫວ ໂດຍຜ່ານ ໂທລະສັບມືຖື ໃຫ້ທັນກັບເວລາ ແລະ ເຫດການທີ່ເກີດຂື້ນໃນສັງຄົມ, ພ້ອມກັນນັ້ນກໍ່ເປັນການຍົກສູງຄຸນນະພາບຂອງວຽກງານສື່ມວນຊົນຂອງສະພາປະຊາຊົນແຂວງ ໃນຖານະເປັນກະບອກສຽງຂອງສະພາປະຊາຊົນແຂວງ ກໍ່ຄືສະພາແຫ່ງຊາດ ເພື່ອໂຄສະນາເຜີຍແຜ່ການເຄື່ອນໄຫວວຽກງານຂອງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນແຂວງຫລວງພະບາງ ໃນການປະຕິບັດພາລະບົດບາດ, ສິດ ແລະ ໜ້າທີ, ຕາມລັດຖະທໍາມະນູນ ແລະ ກົດໝາຍ.
ຂ່າວ: ນາງ ຄໍາຫຼ້າ ພອນພິລາ